
УВОД

Основ за доношење овог Правилника je Програм развоја пољопривредне производње на подручју општине Теслић за период 2007-2012. годинa.

	Приликом утврђивања приједлога Правилника за подстицаје развоја пољопривредне производње на подручју општине Теслић предлагач се руководио сљедећим потребама и чињеницама као и очекиваним ефектима, који су наведени у материјалу који слиједи:

	1/ Потребно је подсјетити да су резултати анализе стања пољопривредне производње и анализе ефеката институционалне подршке пољопривредној производњи на подручју општине Теслић неодвојиво повезани са ефекатима подршке овој производњи са републичког нивоа.
	Квантитативни показатељи стања производње и ефеката институционалне подршке су исказани у табели 1.
Табела 1.
	Ред.бр.
	Врста производње
	Број подстицаја
2009. год
	Број подстицаја
2010. год
	Критерији за додјелу у
2009. години

	1
	Сточарство, производња рибе и меда

	1/1
	Производња млијека крава
	101
	118
	5 музних грла

	1/2
	Тов јунади
	18
	9
	10 товних грла

	
	Производња млијека и тов јунади
	9
	2
	

	
	Производња млијека и овчарство
	4
	1
	

	
	Производња млијека и пчеларство
	1
	0
	

	
	Производња млијека и
интензивно воћарство
	2
	0
	

	
	Тов јунади и свињогојство
	1
	1
	

	1/3
	Производња свињског меса
	7
	12
	10 прасилица

	1/4
	Производња млијека оваца и коза
	8
	11
	100 глава у стаду

	1/5
	Производња конзумних јаја
	1
	1
	1000 носилица

	1/6
	Производња пилећег меса
	1
	3
	10000 ком/турнусу

	1/7
	Производња једнодневних пилића
	1
	1
	10000 комада

	1/8
	Производња у рибарству
	7
	5
	4 т/турнус пастрм.
0,1 ха водне повр.

	1/9
	Производња меда
	41
	48
	50 друштава

	
	Производња меда и воћа
	1
	1
	

	1/10
	Заснивање нове производње млијека
	1
	0
	Прописани мин.

	
	Укупно
	204
	213
	

	2
	Биљна производња

	2/1
	Подизање нових пластеника
	2
	0
	150 м2

	2/2
	Производња у старим пластеницима
	13
	11
	150 м2

	2/3
	Интегрална производња поврћа
	11
	14
	0,2 ха

	
	Укупно
	26
	25
	

	3
	Производња воћа

	3/1
	Заснивање засада воћа
	31
	18
	0,5 ха

	3/2
	Производња јабучастог и
коштичавог воћа
	14
	40
	0,3 ха

	3/3
	Производња јагодастог воћа
	5
	6
	0,2 ха

	
	Укупно
	50
	64
	


	Квалитативни показатељи стања производње и ефеката институционалне подршке, на чијем су утврђивању радом на терену заједнички и истовремено присуство радили:
· Републичка агенција за пружање стручних услуга у пољопривреди Добој,
· Републичка агенција за узгој и селекцију у сточарству Добој,
· Одјељење за привреду и друштвене дјелатности СО-е Теслић и
· УПП „Пољотес“ Теслић.

Ови показатељи су у виду констатација стања дефинисани како слиједи:
	а/ Ниска продуктивност и низак интензитет производње у производњи млијека из разлога врло ниског нивоа знања у пољопривредној производњи, лоше опремљености објеката и недовољна механизација за обраду земљишта и врло лош приступ у побољшању генетског потенцијала стоке у производњи млијека.
	б/ Недовољан обим производње у воћарству што може условити умањен интерес купаца на тржишту ове производње, свакако један од најкрупнијих проблема у интензивирању  производње у воћарству је уситњеност парцела а која знатно утиче на стварање конкурентне производе и проблеми у контролисаној хемијској заштити воћњака.
	У овој производњи позитивно је оцијењен ниво знања произвођача и тенденција да се проширује.
	в/ Производња меда на завидном  нивоу са исказаном потребом за органском производњом у овој области како би се повећала сама конкурентност производње и очекивана добит.
	г/ Органска производња у тенденцији повећања обима производње уз исказан недостатак механизације.
	ђ/ Остале производње у тенденцији смањења обима и интензитета производње првенствено из разлога захтјева тржишта и нивоа знања у овим производњама.

	2/ Исказаних мишљења пољопривредних произвођача о досадашњим облицима институционалне подршке и сугестијама у правцу квалитативних помака.
	У циљу прибављања мишљења пољопривредних произвођача поред предходно наведених активности на организованим савјетовањима, од стране Одјељења за привреду и друштвене дјелатности и УПП „Пољотес“, исказано је и сугерисано.
	* Уобзирујући реалност у погледу финансијских могућности и у успоредби са другим општинама у РС-ој, изражава се задовољство обимом средстава намијењених подстицајима у пољопривредној производњи.
	* Сугерише се да се више потенцира интензивирање производње првенствено кроз подршку капиталним улагањима у опремање објеката за производњу, изградњу капацитета за реализацију производње и повећану едукацију пољопривредних произвођача.
	* Сагледавање могућности отварања пољопривредног смјера у средњошколском образовању у Теслићу.

	3/ Угроженост опстанка достигнутог нивоа пољопривредне  производње због поремећаја у промету пољопривредних производа и смањене куповне моћи потрошача. Ова околност је нарочито изражена у промету млијека па је због нередовне исплате евидентна тенденција пада обима тржишне производње  као и опадање интереса за заснивањем нових производњи у овој области. Повећан интерес за заснивањем нових производњи исказан је једино у производњи воћа и интегралној производњи поврћа.

	4/ Претходно и дугорочно усвојени документи дефинисани очекивани ефекти: 
	а/ Усаглашеност модела подстицања пољопривредне производње са општим циљевима, који су дефинисани усвојеним Програмом развоја пољопривредне производње на подручју општине Теслић за период 2007-2012. година, при чему се првенствено мисли на повећање укупног броја тржишно оријентисаних произвођача и повећањем обима производње код појединих произвођача који су већ тржишно оријентисани. Усаглашеност са Стратегијом развоја општине Теслић у периоду 2010- 2015. година у стварању неких од претпоставки за реализацију зацртаних стратешких циљева.
	6/ Усаглашеност циљева и модела подстицања са предложеним у Стратегији развоја пољопривреде у РС у којима је нарочито наглашена потреба подршке у организовању пољопривредних произвођача који производе за тржиште /оснивање задруга, удружења и других облика организовања/ и потреба непрекидног обучавања пољопривредних произвођача у правцу интензивне пољопривредне производње и самим тим и повећавање њене конкурентности. Усаглашеност са сугестијама из Министарства пољопривреде шумарства и водопривреде РС да се колико је то могуће избјегну ефекти дуплирања подстицаја.
	в/ Висина буџетских средстава намијењених подстицању пољопривредне производње а која практично дефинишу објективно могуће моделе подстицања развоја пољопривредне производње. Висина планираних средстава у 2011. години намијењених подстицајима у пољопривреди je 350.000 КМ која ће бити додијељена по утврђеном Правилнику, а 100.000 КМ буџетских средстава намијењених подстицајима у привреди и пољопривреди у сврху стварања предуслова за повољне кредите. Овим приступом су редуковани подстицаји у текућој производњи у односу за претходну годину а отворена могућност кредитирања капиталних улагања у пољопривреди као што су изградња објеката, куповина механизације и сл.
	г/ Очекивани ефекти подстицања пољопривредне производње по предложеном моделу као и претходној години су:
* Већа одрживост тржишне пољопривредне производње на подручју општине Теслић у години у којој се очекује пад производње уопште.
* Заснивање производњи у сточарству и воћарству поготово ако се имају у виду дугорочни развојни циљеви у овим производњама.
* Увећана обрадивост пољопривредног земљишта и подизање његовог квалитета.
* Подизање нивоа знања пољопривредних произвођача у циљу правилног приступа приликом опредјељивања за врсту производње као знања у примјени савремених технологија производње у пољопривреди.
* Организовање пољопривредних произвођача и стварање капацитета за реализацију њихових интереса.
* Подршка Стратегији развоја пољопривредне производње у Републици Српској.

ОСНОВНЕ ОДРЕДБЕ

Овим Правилником се прописују облици подстицања, услови које морају да испуњавају правна и физичка лица за остваривања права на новчане подстицаје, поступци за њихово остваривање, висина и начин исплате новчаних подстицаја, обавезе које мора да испуни корисник након примања новчаних подстицаја као и потребна документација и обрасци.
Да би се задовољила форма подстицања тржишне пољопривредне производње и у потпуности остварили циљеви ове материјалне подршке, дефинишу се критеријуми и процедуре у додјели субвенције за текућу производњу.

- Право на подстицаје у пољопривредној производњи могу остварити  сва правна и физичка лица, која пољопривредну дјелатност обављају на подручју општине Теслић, која испуњавају услове прописане овим Правилником и за то поднесу захтјев.
- Форма Захтјева за остваривање права на субвенцију у текућој производњи је прописана и налази се у прилогу овог Прaвилника.

- Непотпуни и неблаговремени захтјеви се неће разматрати о чему ће подносиоци захтјева бити обавијештени у писаној форми.
- По поднесеном Захтјеву, Комисија за утврђивање испуњености услова за додјелу субвенције сачињава записник о чињеничном стању и предлаже висину субвенције.
- Право на подстицај остварују само регистровани пољопривредни произвођачи.
- Једно пољопривредно домаћинство може остварити право на текући подстицај максимално по два основа (уколико се бави производњом у више грана).
- Максималан износ подстицајних средстава у 2011. години по једном домаћинству може бити 5.000 КМ.

1. СУБВЕНЦИЈЕ У СТОЧАРСТВУ И ПРОИЗВОДЊИ МЕДА

Подстичу се:
- Текућа производња у производњи крављег млијека, тов јунади, производња свињског меса, производња овчијег меса и млијека, производња млијека и меса коза, производња у перадарству /бројлери, производња конзумних јаја/, узгој рибе и производња меда.

Укупно планирана средства ….....................………………………………..... 140.000 КМ

1.1.  Субвенције у производњи млијека

Право на субвенцију у производњи млијека могу остварити пољопривредни произвођачи који посједују најмање пет музних крава или стеоних јуница.

Висина подстицаја …………………………….....................………………..... 130 КМ/грлу

Уз захтјев за додјелу субвенције корисници требају приложити доказ о поријеклу и власништву грла:

а) копију пасоша животиње или копију обрасца А1, 
б) копију потврде о вјештачком осјемењавању и стеоности за приплодне јунице.
Крајњи рок за подношење Захтјева 01.07.2011 године.

1.2. Субвенције за тов јунади

Право на субвенцију за тов јунади могу остварити пољопривредни произвођачи који имају најмање 10 јунади у тову са минималном улазном тежином од 250 кг и минималном излазном тежином од 450 кг.

Висина подстицаја .............................................................................................. 130 КМ/грлу

Уз захтјев за пријаву производње обавезно је доставити доказ о поријеклу животиња:
а) копију пасоша животиње или копију обрасца А1.
	Право на субвенцију остварује се након завршеног това о којем Комисија сачињава Записник.
	Крајњи рок за подношење Захтјева/пријаве производње 01.05.2011 године.
	Крајњи рок за пријаву завршетка това 01.11.2011. године.

1.3. Субвенције у производњи свињског меса

Право на подстицај у призводњи свињског меса могу остварити пољопривредни произвођачи који посједују:

Крмаче прасиље и то минимално 10 комада. Минимална тежина назимица од 90 кг а прасилица 100 кг.
 
Висина подстицаја ................................................................................................ 70 КМ/грлу

Уз захтјев обавезно доставити доказ о извршеном обиљежавању животиња са идентификационим бројевима:

	а) копија потврде о извршеном обиљежавању са пописом идентификационих бројева.
	Крајњи рок за подношење Захтјева 01.05.2011 године.

 1.4. Субвенције у производњи млијека и меса оваца и коза

Право на подстицај у узгоју могу остварити пољопривредни произвођачи који пријаве узгој оваца и коза у минималном броју од 100 глава у стаду.

Висина подстицаја .................................................................................................. 5 КМ/грлу

Уз захтјев обавезно доставити доказ о извршеном обиљежавању:

а) копија потврде о извршеном обиљежавању са пописом идентификационих бројева.
Крајњи рок за подношење Захтјева 01.05.2011. године.

1.5. Субвенције у перадарству 

Право на подстицај у перадарској производњи могу остварити пољопривредни произвођачи који имају организовану производњу.

1) производњу конзумних јаја, минималан број кока носилица 1.000 комада.

Висина подстицаја ................................................................................................. 1,5 КМ/ком

Уз захтјев обавезно доставити копију рачуна о набавци кока носилица.

2) производњу пилећег меса са минималним капацитетима од 10.000 комада бројлера у турнусу.

Висина подстицаја .................................................... 1.500 КМ/по минималном капацитету

Уз захтјев обавезно доставити рачун о куповини једнодневних  пилића.

3) производња једнодневних пилића …………………….......................... 1.500 КМ/фарми

За реализацију подстицаја потребно је доказати излаз за најмање 100.000 једнодневних пилића/години у облику издатих рачуна.
	Крајњи рок за подношење Захтјева 01.10.2011. године.

1.6. Субвенције у производњи меда

Право на подстицај у производњи меда могу остварити пољопривредни произвођачи уколико посједују минимално 50 друштава пчела.
Висина подстицаја ......................................................................................... 10 КМ/друштву

	Уз Захтјев приложити Потврду од стране УПП Пољотес о посједовању најмање 50 друштава пчела.
	Крајњи рок за подношење Захтјева 01.07.2011. године.

1.7. Субвенције за заснивање сточарске производње

Пољопривредни произвођачи који у текућој години заснују пољопривредну производњу куповином основног стада од најмање 5 крава /стеоних јуница/ музара или стада од најмање 100 глава оваца стичу право на подстицај од ………………………………………….......................................................... 3.500 КМ/стаду.

Уз захтјев обавезно доставити:
а/ рачун или овјерен уговор о куповини стада,
б/ копије пасоша купљених грла,
ц/ план активности израђен и потписан од стране Комисије за подстицаје.

Висина средстава намијењених у ову сврху је 17.500 КМ, а у случају већих тражења по захтјевима, приједлог за додјелу утврђује Комисија уз писмено образложење приједлога а остали подносиоци остварују право на подстицај као у текућој производњи.
Крајњи рок за подношење Захтјева 01.06.2011. године.

2. ПОДСТИЦАЈИ У БИЉНОЈ ПРОИЗВОДЊИ

Укупно планирана средства ………….....................………………………...… 12.000 КМ

Субвенције у биљној производњи:

2.1. Субвенције у повртларству

У области производње поврћа субвенционисаће се сљедећи видови производње:

2.1.1. Производња поврћа у заштићеном простору

- подизање нових пластеника минималне површине 150 м2 и који су купљени у текућој години …….………………………......................................................... 2 КМ/м2 пластеника

Уз захтјев обавезно доставити рачун о куповини пластеника у текућој години.

- подршка производњи у пластеницима који су подигнути прије 2011. у којима је организована производња, минимална површина пластеника израђеног у складу са техничким стандардима мора бити 150 м2  …......……………………. 1 КМ/м2 пластеника

Корисник подношењем захтјева преузима обавезу да ће повећати површину под пластеницима за минимално 50% у наредне 2 године. Уколико не испоштује услов, корисник неће моћи у наредном периоду остваривати подстицаје у пластеничкој производњи.

2.1.2. Интегрална производња поврћа

У минималној површини од 2 дунума …………............................. 200 КМ/дунуму

Уз захтјев обавезно доставити:
- сертификат о органској производњи издат од надлежне институције за сертификацију органске производње,
- уговор о откупу производње.

2.2. Субвенције у воћарству

Предвиђени износ за подстицај ….………………………….....................…. 85.000 КМ

У области воћарства субвенције ће обухватити:

2.2.1. Набавку садног материјала за лица која одлуче да заснују или прошире производњу воћа

- У циљу реализације поменуте мјере, надлежно одјељење Административне службе ће извршити поступак набавке садног материјала по законом прописаном поступку. Садни материјал ће бити дистрибуисан лицима која претходно испуне сљедеће услове:
- Да би се остварило право на подстицај неопходно је да се поднесе захтјев за подстицај најкасније до 15.4.2011. године, у којем ће бити исказана врста и количина садница.
- Подносилац захтјева је обавезан да прије додјеле садног материјала изврши све неопходне радње на припреми парцеле на којој планира садњу, које подразумијева савремена воћарска производња. Испуњеност услова утврђује Стручна комисија коју формира Начелник општине. Уколико не поступи по критеријумима које одреди Комисија, подносилац захтјева губи право на додјелу садног материјала.
- Подносилац захтјева је дужан да изврши припрему земљишта на минимално 5 дунума за садњу јабучастог воћа и шљиве, односно 1 дунума за садњу малине. Услов се односи на подизање новог засада.
- Подносилац захтјева је дужан да припреми минимално 3 дунума земљишта за проширење производње јабучастог воћа, шљиве, љешника и винове лозе, односно 1 дунум за малину.
- Након извршене садње корисник подстицаја је дужан да изврши ограђивање засада јабучастог воћа и шљиве.
- Корисник подстицаја је дужан да након остваривања права на подстицај изврши проширивање производње за минимално 50%, најкасније у року од 3 године од момента остваривања права на подстицај. У супротном, губи право на све видове подстицаја у воћарству које додјељује Скупштина општине Теслић.
- Корисник је дужан да поштује препоруку стручњака у погледу сортимента садног материјала који ће бити набављен.

Субвенција ће обухватити набавку садног материјала јабуке, крушке, шљиве, љешника, винове лозе и малине. Набавка садница осталих воћних врста неће бити субвенционисана.
У случају да предвиђени износ не буде довољан за количине исказане у захтјевима, право на субвенцију ће бити признато тако што ће Начелник општине формирати комисију која ће на основу критеријума које одреди, утврдити ранг-листу подносиоца захтјева и на основу листе извршити додјелу садног материјала. Лица чијем захтјеву не буде удовољено стичу предност у остваривању права у 2012. години.

2.2.2. Подршка текућој производњи јабучастог и коштичавог воћа и винове лозе

Износ подстицаја …………………………………………........................... 0,5 КМ/садници

- минимална густина засада јабуке је 2.000 ком/хектару,
- минимална густина засада крушке је 1.200 ком/хектару,
- минимална густина засада шљиве је 650 ком/хектару.
- минимална густина засада винове лозе 1500 ком/хектару
- Право на подстицај имају пољопривредни произвођачи који посједују засад јабучастог и коштичавог воћа, минималне површине 0,3 хектара.
- Подстицај се односи на засаде максималне старости 4 године.
Крајњи рок за подношење Захтјева 15.04.2011. године.

2.2.3. Подршка производњи јагодастог воћа …….....................……..... 200 КМ/дунуму

Минимална површина засада је 0,2 хектара.
Крајњи рок за подночење Захтјева 15.04.2011. године.

2.2.4. Подршка заснивању и текућој производњи ораха и лијеске

	Право на остваривање подстицаја за подизање засада ораха имају пољопривредни произвођачи који засаде минимално 0,5 хектара у текућој години. Минимална густина засада је 100 стабала/хектару. Износ подстицаја је 4 КМ/садници.
	За текућу производњу износ подстицаја је 1 КМ/садници.
	Право на остваривање подстицаја за садњу лијеске имају пољопривредни произвођачи који у текућој години засаде минимално 0,3 хектара. Износ подстицаја је 2 КМ/садници.
	За текућу производњу износ подстицаја је 1 КМ/садници.
Крајњи рок за подношење Захтјева 15.07.2011. године.

3/ ПОДСТИЦАЈ ЗА КАПИТАЛНА УЛАГАЊА

Предвиђени износ за подстицај ……………………………………………...... 50.000 КМ

Право на подстицај остварују пољопривредни произвођачи који поднесу Захтјев за додјелу средстава у субвенцирању улагања у производњи и то:
- Опремање и изградња објеката у сточарству са минималним капацитетима за смјештај 10 музних грла, уз доказ о посједовању најмање 5 музних грла у висини 20% улагања.
- Куповину механизације у воћарству уз доказ о посједовању минимално 0,5 ха под воћњаком у интензивној производњи у висини 50 % улагања.
- Улагање у проширивање и осавремењивање производње рибе уз доказ о посједовању минимално 0,1ха водене површине шаранског рибњака у производњи или 0.02 ха водене површине за пастемске рибњаке у производњи.
Уз поднесени Захтјев прилаже се бизнис план који одобрава Комисија именована од стране Начелника општине.
Средства се додјељују по извршеној реализацији и приказаним улагањима за од Комисије претходно прихваћене и позитивно ријешене Захтјеве.
У случају да су тражења по Захтјевима у већем износу од 50.000 КМ, Комисија врши одабир Захтјева до предвиђеног укупног износа.

ГАРАНТНА ШЕМА

Предвиђени износ за гарантну шему ...……………………………………… 100.000 КМ

Оснивањем Гарантне шеме на нивоу општине Теслић стварају се предуслови за обезбјеђивање повољних намјенских кредита и у пољопривреди. Процедуре о начину остваривања права ће бити прописане актима гарантне шеме.

4. ПОДСТИЦАЈИ АНАЛИЗИ КВАЛИТЕТА ЗЕМЉИШТА

Предвиђени износ за анализу земљишта .........………………………………… 3.000 КМ

У складу са одредбама Закона о пољопривредном земљишту, Скупштина општине ће финансирати узимање узорака на терену и хемијску анализу узорака земљишта за ратарску, повртларску и воћарску производњу.
Избор установе која ће вршити анализу земљишта ће извршити надлежно одјељење Административне службе у складу са законском процедуром.
Узорци земљишта ће бити запримани до момента када вриједност анализе примљених узорака достигне износ предвиђене ставке за ову намјену.
Право на анализу узорака земљишта имају лица која обрађују минимално 3 хектара земљишта у ратарској производњи, посједују минимално 150 м2 пластеника или заснивају нови воћњак на минималној површини од 0,5 хектара.

5. ПОДРШКА ОРГАНИЗОВАЊУ И ЕДУКАЦИЈИ
    ПОЉОПРИВРЕДНИХ ПРОИЗВОЂАЧА

У складу са усвојеним Програмом развоја пољопривредне производње на подручју општине Теслић до 2012. године субвенционирају се трошкови едукације пољопривредних произвођача на подручју општине Теслић у укупној висини …………………….................................................................…………………..... 20.000 КМ.

Едукација пољопривредних произвођача ће се вршити у складу са планом и програмом Одјељења за привреду и друштвене дјелатности.
Трошкове едукације овјерава Начелник Одјељења за привреду и друштвене дјелатности а исплата се врши по налогу Начелника општине.

